Ο **Αθλητικός Σύλλογος Μακεδονικός** είναι ελληνικό αθλητικό σωματείο το οποίο εδρεύει στη Νεάπολη Θεσσαλονίκης. Το επίσημο έτος ίδρυσής του είναι το 1928 και αγωνίζεται με χρώματα το πράσινο και το λευκό. Διατηρεί τμήματα ποδοσφαίρου, καλαθοσφαίρισης, πετοσφαίρισης, χειροσφαίρισης, υδατοσφαίρισης, κολύμβησης και παλαιότερα στίβου.

Ο σύλλογος ιδρύθηκε με την ονομασία «Προσφυγική Ένωση Θεσσαλονίκης» και μετονομάστηκε σε «Μακεδονικός» το 1936 κατόπιν εντολής της κυβέρνησης Μεταξά και σε «Α.Π.Σ. Μακεδονικός Νεάπολης» το 1973 μετά τη συγχώνευση με τη Δόξα Νεάπολης. Το 2006 ο σύλλογος μετονομάστηκε σε «Α.Σ. Μακεδονικός» και προστέθηκε στο έμβλημα ο Ήλιος της Βεργίνας. 

Το ανδρικό τμήμα ποδοσφαίρου του Α.Σ. Μακεδονικού αγωνίζεται στο δεύτερο τη τάξει επαγγελματικό πρωτάθλημα της Super League 2 υπό την επίσημη επωνυμία «**Μακεδονικός Π.Α.Ε.**». Χρησιμοποιεί ως αγωνιστική έδρα το ιδιόκτητο γήπεδο του Α.Σ. Μακεδονικού, το οποίο έχει χωρητικότητα 8.100 θέσεων.

Τμήμα ποδοσφαίρου ανδρών
------------------------

### Ιστορική αναδρομή

Πριν την καθιέρωση της Α΄ εθνικής ο Μακεδονικός αγωνιζόταν στο τοπικό πρωτάθλημα της Ε.Π.Σ. Μακεδονίας, με σημαντικότερη διάκριση την κατάκτηση του πρωταθλήματος του 1947 (24 βαθμοί σε 10 αγώνες με τέρματα 25-13), γεγονός που του έδωσε το δικαίωμα συμμετοχής στην τελική φάση του Πανελλήνιου πρωταθλήματος 1946-47, όπου τερμάτισε στην 6η και τελευταία θέση, έχοντας ηττηθεί σε όλους τους αγώνες.

ΠΑΟ Ρουφ - Μακεδονικός 2-2 (Πλέι οφ Γ΄ Εθνικής, 2021/22).
Θα έπρεπε να περιμένει πολλά χρόνια για να βρεθεί στην Α΄ Εθνική την σεζόν 1982-83, όταν το 1982 τερμάτισε πρώτος στο Βόρειο όμιλο της Β΄ Εθνικής. Δεν κατάφερε να κρατηθεί στην κατηγορία, αφού λόγω αναδιάρθρωσης των κατηγοριών τη συγκεκριμένη χρονιά υποβιβάζονταν τέσσερις ομάδες και ο Μακεδονικός τερμάτισε τέταρτος από το τέλος ισόβαθμος του Πανιωνίου. Στο μπαράζ που ακολούθησε στο Ε.Α.Κ. Βόλου η ομάδα της Νεάπολης έχασε με σκορ 3-2, με αποτέλεσμα να υποβιβαστεί. Είναι χαρακτηριστικό ότι στην έδρα του την χρονιά εκείνη με αντιπάλους τους τρεις "μεγάλους" της Αθήνας και του Πειραιά, αλλά και τους 3 της Θεσσαλονίκης, όχι απλά έμεινε αήττητος, αλλά δεν δέχτηκε καν γκολ.

Τα επόμενα χρόνια η ομάδα κινούνταν μεταξύ Β΄ και Γ΄ Εθνικής κατηγορίας (κατέκτησε το πρωτάθλημα του Βορείου ομίλου της Γ΄ Εθνικής το 1988), όμως στη συνέχεια βρέθηκε στη Δ΄ Εθνική, ακόμη και στο τοπικό πρωτάθλημα της Θεσσαλονίκης. Την σεζόν 2007-08 κατέκτησε την πρώτη θέση στον 2ο όμιλο της Δ΄ Εθνικής και επανήλθε μετά από αρκετά χρόνια απουσίας στη Γ΄ Εθνική. 

Την περίοδο 2015-16 η ομάδα αγωνίστηκε στο πρωτάθλημα της Α1 κατηγορίας της Ε.Π.Σ.Μ. το οποίο και κατέκτησε με συνολική συγκομιδή 76 βαθμών και έχοντας μόνο δύο ήττες. Την ίδια περίοδο ο Μακεδονικός κατέκτησε το Κύπελλο Ερασιτεχνών, νικώντας στον τελικό που έγινε στο γήπεδο της Τούμπας, τον Θερμαϊκό Θέρμης με σκορ 2-1.

Την ίδια χρονιά συμμετείχε και στα μπαράζ ανόδου για την Γ΄ Εθνική, ωστόσο τερμάτισε τρίτος και παρέμεινε στο τοπικό πρωτάθλημα της ΕΠΣ Μακεδονίας.

Την αμέσως επόμενη χρονιά 2016-2017 κατέκτησε την πρώτη θέση της Α1 της ΕΠΣ Μακεδονίας και σε αγώνα μπαράζ που διεξήχθη στην Ευκαρπία, κέρδισε με 3-1 τον Ολυμπιακό Κυμίνων και επανήλθε ύστερα από τρία χρόνια στη Γ΄ Εθνική.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Η συμμετοχή στο πρωτάθλημα 1946-47

|  |  |  |  |
| --- | --- | --- | --- |
| **Αγων.** | **Αντίπαλοι** | **Εντός** | **Εκτός** |
| **6η / 1η** | Ηρακλής | **1-3** | **1-4** |
| **7η / 2η** | ΑΕΚ | **1-3** | **1-4** |
| **8η / 3η** | Ολυμπιακός | **2-3** | **1-3** |
| **4η / 9η** | Ατρόμητος Πειραιά | **2-4** | **0-2** (α.α.) |
| **10η / 5η** | Πανιώνιος | **0-2** (α.α.) | **4-8** |
|

 | Η συμμετοχή στην Α΄ Εθνική το 1982-83

|  |  |  |  |
| --- | --- | --- | --- |
| **Αγων.** | **Αντίπαλοι** |   **Εντός**   |   **Εκτός**   |
|
| **18η / 1η** | ΠΑΣ Γιάννινα | **1-0** | **1-4** |
| **2η / 19η** | ΠΑΟΚ | **0-0** | **0-3** |
| **20η / 3η** | Άρης | **1-0** | **0-1** |
| **4η / 21η** | Δόξα Δράμας | **1-1** | **0-4** |
| **22η / 5η** | ΟΦΗ | **0-1** | **0-6** |
| **6η / 23η** | Ηρακλής | **1-0** | **0-3** |
| **24η / 7η** | Παναχαϊκή | **3-0** | **1-3** |
| **8η / 25η** | Απόλλων | **1-0** | **0-4** |
| **26η / 9η** | ΑΕΚ | **1-0** | **1-3** |
| **10η / 27η** | Εθνικός | **2-0** | **0-3** |
| **11η / 28η** | Ρόδος | **4-0** | **0-1** |
| **29η / 12η** | Καστοριά | **3-0** | **1-0** |
| **13η / 30η** | Πανσερραϊκός | **2-2** | **0-0** |
| **31η / 14η** | Ολυμπιακός | **0-0** | **1-1** |
| **15η / 32η** | Πανιώνιος | **0-0** | **1-3** |
| **33η / 16η** | Παναθηναϊκός | **3-0** | **0-3** |
| **17η / 34η** | Λάρισα | **0-1** | **1-3** |
|

 |

### Κύπελλο Ελλάδας

Η πιο σημαντική διάκριση του Μακεδονικού στο κύπελλο Ελλάδας ήταν την περίοδο 1979-80 όταν και έφτασε μέχρι τα ημιτελικά της διοργάνωσης, για να αποκλειστεί από την μετέπειτα κυπελλούχο Καστοριά. Άλλες πέντε φορές κατάφερε να προχωρήσει έως τη φάση των προημιτελικών, το (1947, 1951, 1953, 1969 και 1987), γεγονός που τον κατατάσσει στο θεσμό ως τον τέταρτο πλέον επιτυχημένο σύλλογο της πόλης και εν γένει της (ΕΠΣ Μακεδονίας), πίσω από τους ΠΑΟΚ, Άρη και Ηρακλή (μέχρι το 2014 ο Αγροτικός Αστέρας είχε μία συμμετοχή σε ημιτελικά, ενώ ο Απόλλων 1926 είχε φτάσει επτά φορές έως τα προημιτελικά).

### Το γήπεδο

Κύριο λήμμα: Γήπεδο Μακεδονικού
Έδρα του Μακεδονικού είναι το ιδιόκτητο γήπεδό του στην Πολίχνη Θεσσαλονίκης, χωρητικότητας 8.100 θέσεων. Κατασκευάστηκε το 1968 και τα επίσημα εγκαίνια έγιναν στις 25 Μαρτίου 1969. Το 2002 ανακατασκευάστηκε με την προσθήκη πλαστικών καθισμάτων, προβολέων, στεγάστρου και δημοσιογραφικών θεωρείων, μια και το γήπεδο αυτό χρησιμοποίησαν ως έδρα ο Ηρακλής και ο Άρης στην προ Ολυμπιάδας περίοδο ανακατασκευής των δικών τους γηπέδων. Στη συνέχεια τα πλαστικά καθίσματα αφαιρέθηκαν από το μεγαλύτερο τμήμα των κερκίδων. Το ρεκόρ προσέλευσης ήταν 9.422 εισιτήρια με αντίπαλο τον Ολυμπιακό στις 5 Ιουνίου 1983.

### Αξιομνημόνευτοι ποδοσφαιριστές

|  |  |
| --- | --- |
| * Χρήστος Ναλμπάντης
* Χρήστος Τερζανίδης
* Κώστας Δράμπης
* Γρηγόρης Φανάρας
* Παναγιώτης Κερμανίδης
* Φάνης Τουντζιάρης
* Γιάννης Γούναρης
* Γρηγόρης Νικολούδης
 | * Γιάννης Δαμανάκης
* Γιώργος Κουλακιώτης
* Δημήτρης Ιωσηφίδης
* Νίκος Σακελλαρίδης
* Γιώργος Καραμίχαλος
* Θεόδωρος Αποστολίδης
* Ηλίας Ατματζίδης
 |

### Τίτλοι

* **Β´ Εθνική**
	+ Πρωταθλήτρια (1) : 1982

* **Θερινό πρωτάθλημα Ο.Π.Α.Π. Β' Εθνικής**
	+ Πρωταθλήτρια (1): 1968

* **Γ´ Εθνική**
	+ Πρωταθλήτρια (2) : 1988, 2022

* **Δ´ Εθνική**
	+ Πρωταθλήτρια (1) : 2008

* **Πρωτάθλημα Πρωταθλητριών Ε.Π.Σ.**
	+ Πρωταθλήτρια (1) : 1977

* **Πρωτάθλημα ΕΠΣ Μακεδονίας**
	+ Πρωταθλήτρια (9) : 1947, 1961, 1962, 1976, 1977, 1998, 2002, 2016, 2017

* **Κύπελλο ΕΠΣ Μακεδονίας**
	+ Κυπελλούχος (1) : 2016

### Η διαχρονική πορεία μετά την θέσπιση των εθνικών κατηγοριών

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Περίοδος | Κατηγορία | Θέση | Σχόλιο |
| --- | --- | --- | --- |
| **1960-61** | Α΄ Κατηγορία Ε.Π.Σ. Μακεδονίας | **1η** | Συμμετοχή στη Β΄ Εθνική |
| **1961-62** | **1η** | Συμμετοχή στη προκριματική φάση της Β΄ Εθνικής |
| **1962-63** | Β΄ Εθνική | 4η |
| **1963-64** | 4η |
| **1964-65** | 6η |
| **1965-66** | 14η |
| **1966-67** | 5η |
| **1967-68** | 4η |
| **1968-69** | 11η |
| **1969-70** | 9η |
| **1970-71** | 5η |
| **1971-72** | 13η |
| **1972-73** | 13η |
| **1973-74** | 13η |
| **1974-75** | 13η | Υποβιβασμός |
| **1975-76** | Α΄ Κατηγορία Ε.Π.Σ. Μακεδονίας | **1η** | **Πρωταθλήτρια**, πρόκριση στο ειδικό πρωτάθλημα ανόδου, 2η |
| **1976-77** | **1η** | **Πρωταθλήτρια**, πρόκριση στο ειδικό πρωτάθλημα ανόδου, **1η, άνοδος** |
| **1977-78** | Β΄ Εθνική | 9η |
| **1978-79** | 8η |
| **1979-80** | 3η |
| **1979-81** | 5η |
| **1981-82** | **1η** |
| **1982-83** | Α΄ Εθνική | 15η | Συμμετοχή σε αγώνα μπαράζ με τον Πανιώνιο, υποβιβασμός |
| **1983-84** | Β΄ Εθνική | 14η |
| **1984-85** | 12η |
| **1985-86** | 3η |
| **1986-87** | 16η | Υποβιβασμός |
| **1987-88** | Γ΄ Εθνική | **1η** | **Άνοδος** στη **Β΄ Εθνική** |
| **1988-89** | Β΄ Εθνική | 8η |
| **1989-90** | 7η |
| **1990-91** | 17η | Υποβιβασμός |
| **1991-92** | Γ΄ Εθνική | 7η |
| **1992-93** | 9η |
| **1993-94** | 14η | Υποβιβασμός |
| **1994-95** | Δ΄ Εθνική | 15η | Υποβιβασμός |
| **1995-96** | Α1 Κατηγορία Ε.Π.Σ. Μακεδονίας | 7η |
| **1996-97** |  |
| **1997-98** | **1η** | Συμμετοχή στα μπαράζ ανόδου |
| **1998-99** |  |
| **1999-00** |  |
| **2000-01** |  |
| **2001-02** | **1η** | **Άνοδος** στην **Δ΄ Εθνική** |
| **2002-03** | Δ΄ Εθνική | 8η |
| **2003-04** | 3η |
| **2004-05** | 7η |
| **2005-06** | 8η |
| **2006-07** | 3η |
| **2007-08** | **1η** | **Άνοδος** στην Γ΄ Εθνική |
| **2008-09** | Γ΄ Εθνική | 4η |
| **2009-10** | 6η |
| **2010-11** | 17η | Υποβιβασμός |
| **2011-12** | Δ΄ Εθνική | 14η | Υποβιβασμός |
| **2012-13** | Α1 Κατηγορία Ε.Π.Σ. Μακεδονίας | **2η** | **Άνοδος** στην Γ΄ Εθνική |
| **2013-14** | Γ΄ Εθνική Ερασιτεχνική | 15η | Υποβιβασμός |
| **2014-15** | Α1 Κατηγορία Ε.Π.Σ. Μακεδονίας |  |
| **2015-16** | **1η** | Πρόκριση στο Πρωτάθλημα Πρωταθλητριών ΕΠΣ, 3η |
| **2016-17** | **1η** | **Άνοδος** στην Γ΄ Εθνική |
| **2017-18** | Γ΄ Εθνική Ερασιτεχνική(3ο επίπεδο)  | 3η |
| **2018-19** | 8η |
| **2019-20** | Γ΄ Εθνική Ερασιτεχνική(4ο επίπεδο) | 4η |
| **2020-21** | 5η |
| **2021-22** | Γ΄ Εθνική Ερασιτεχνική(3ο επίπεδο) | **1η** | Συμμετοχή στα Πλέι-οφ ανόδου, **4η, άνοδος** |
| **2022-23** | Σούπερ Λιγκ 2 | 8η |
| **2023-24** |

 |

### Σύνολα συμμετοχών στα εθνικά πρωταθλήματα

| Κατηγορία | Συμμετοχές |
| --- | --- |
| **Πανελλήνιο Πρωτάθλημα / Α΄ Εθνική** | **2 (1 / 1)** |
| **Β΄ Εθνική / Σούπερ Λιγκ 2**  | **30 (28 / 2)** |
| **Γ΄ Εθνική / Γ΄ Εθνική Ερασιτεχνική** | **13 (10 / 3)** |
| **Δ΄ Εθνική / Γ΄ Εθνική Ερασιτεχνική** | **10 (8 / 2)** |

### Διοίκηση ΠΑΕ

|
|  |
| Θέση | Όνομα |
| Πρόεδρος Δ.Σ. | Μαριάννα Κωνσταντινίδου |
| Αντιπρόεδρος | Σόνια Κωνσταντινίδου |
| Μέλη | Γιώργος Ζέγος |
| Πασχάλης Δεμουρτζίδης |
| Δημήτρης Καλδημιρτζής |

Τμήμα καλαθοσφαίρισης ανδρών
----------------------------

Κύριο λήμμα: Α.Σ. Μακεδονικός Νεάπολης (καλαθοσφαίριση)
Το ανδρικό τμήμα καλαθοσφαίρισης του Μακεδονικού κατέκτησε την κορυφή του βαθμολογικού πίνακα της Β΄ Εθνικής κατηγορίας κατά την περίοδο 1996-97. Ως αποτέλεσμα ανήλθε στην Α2 Εθνική κατηγορία, όπου και παρέμεινε τρία χρόνια, μέχρι και την περίοδο 1999-00, οπότε και αναδείχθηκε Πρωταθλήτρια.

Η πορεία της κατά την περίοδο 2000-01 στην Α1 Εθνική δεν υπήρξε καθόλου καλή και η φτωχή συγκομιδή τριών μονάχα νικηφόρων αποτελεσμάτων οδήγησε την ομάδα της Νεάπολης στην τελευταία θέση και τον υποβιβασμό. Ωστόσο, τη χρονιά 2001-02, κατέλαβε εκ νέου την πρώτη θέση στον τελικό πίνακα της Α2 Εθνικής επιστρέφοντας στην κορυφαία κατηγορία για σταθερότερη αυτή τη φορά πορεία.

Την περίοδο 2002-03 ολοκλήρωσε τις αγωνιστικές της υποχρεώσεις στη 10η θέση με ασφάλεια πάνω από τη ζώνη του υποβιβασμού. Την ίδια χρονιά συμμετείχε στην 28η τελική διοργάνωση του Κυπέλλου Ελλάδος που διεξήχθη με τη μορφή Final-4 στη Λάρισα στις 5 και 6 Απριλίου 2003. Στον ημιτελικό γνώρισε την ήττα από τον Άρη Θεσσαλονίκης με σκορ 92-86, αν και νίκησε στο μικρό τελικό το Ηράκλειο με σκορ 77-71.

Την περίοδο 2003-04 βρέθηκε στην 9η θέση, χάνοντας για δύο βαθμούς την ευκαιρία να διαγωνιστεί στα play-off.

Την επόμενη χρονιά, 2004-05, η οποία υπήρξε και η πιο επιτυχημένη στην ιστορία του συλλόγου, ο Μακεδονικός τερμάτισε 7ος, χωρίς να βελτιώσει τη θέση του μέσω της διαδικασίας των play-off. Στο Κύπελλο έφτασε και πάλι στο ημιτελικό όπου αποκλείστηκε εκ νέου από τον Άρη. Αξιοσημείωτα την ίδια χρονιά έλαβε μέρος και στον τελικό του ULEB Cup, όπου εν τέλει ηττήθηκε με σκορ 78-74 από τη λιθουανική Λιέτουβος Ρίτας.

Την αγωνιστική περίοδο 2005-06 ολοκλήρωσε την πορεία του στην επικίνδυνη 12η θέση, γλυτώνοντας τον υποβιβασμό για μία νίκη. Ωστόσο, δεν γλύτωσε τον υποβιβασμό την επόμενη χρονιά, 2006-07, οπότε και βρέθηκε στην 14η και τελευταία θέση με 4 νίκες και 22 ήττες ισοζύγιο. Με τον τρόπο αυτό ολοκληρώθηκε μια πενταετία συνεχών παρουσιών στην Α1 Εθνική. Για την περίσταση αυτή ο σύλλογος μετέφερε προσωρινά την έδρα του στην Κοζάνη.

Τη χρονιά 2007-08 η Κ.Α.Ε. Μακεδονικός διαλύθηκε λόγω οικονομικού μαρασμού με αποτέλεσμα να μην αγωνιστεί ο σύλλογος στην Α2, αλλά στην ερασιτεχνική Β΄ Εθνική, επιστρέφοντας παράλληλα στη φυσική του έδρα. Το τέλος των αγωνιστικών του υποχρεώσεων επέφερε νέο υποβιβασμό, αφού βρέθηκε στη 14η θέση σε σύνολο 16 ομάδων.

Την αγωνιστική περίοδο 2008-09 στο Πρωτάθλημα του 2ου ομίλου του Βορρά της Γ΄ Εθνικής, ο Μακεδονικός ολοκλήρωσε τη χρονιά στην 8η θέση. Η περίοδος 2009-10 υπήρξε βαθμολογικά επανάληψη της προηγούμενης, παρόλο που ο σύλλογος πέτυχε μια νίκη περισσότερη. Την επόμενη χρονιά 2010-11 η ομάδα της Νεάπολης βρέθηκε στην 11η θέση σε σύνολο 14 ομάδων με αποτέλεσμα να υποβιβαστεί μετά από δύο δεκαετίες περίπου στο οικείο τοπικό πρωτάθλημα.

Την περίοδο 2011-12, αγωνιζόμενος στην Α΄ Κατηγορία Ανδρών της Ε.ΚΑ.Σ.Θ. τερμάτισε στην 4η θέση της βαθμολογικής κατάταξης. Ωστόσο με απόφαση της Ε.Ο.Κ. επέστρεψε στα εθνικά πρωταθλήματα λόγω ανακατατάξεων.

Κατά συνέπεια ο Μακεδονικός εντάχθηκε για την περίοδο 2012-13 στο δυναμικό του 2ου ομίλου του Βορρά της Γ΄ Εθνικής κατηγορίας, ολοκληρώνοντας τις αγωνιστικές του υποχρεώσεις στην 8η θέση του βαθμολογικού πίνακα. Έχοντας συλλέξει 8 νίκες και 8 ήττες, εξασφάλισε την παραμονή του στην κατηγορία.

Κατά την αγωνιστική περίοδο 2013-14, ο Μακεδονικός αγωνίστηκε στο Πρωτάθλημα της Γ΄ Εθνικής κατηγορίας που διοργάνωσε η Ελληνική Ομοσπονδία Καλαθοσφαίρισης και συγκεκριμένα στον 2ο όμιλο του Βορρά. Έχοντας συγκεντρώσει 9 νίκες και 15 ήττες, κατέλαβε την 9η θέση της τελικής βαθμολογίας, παραμένοντας στην κατηγορία.

Τμήμα καλαθοσφαίρισης γυναικών
------------------------------

Κύριο λήμμα: Α.Σ. Μακεδονικός Νεάπολης (καλαθοσφαίριση)
Κατά την αγωνιστική περίοδο 1999-2000 το γυναικείο τμήμα καλαθοσφαίρισης του συλλόγου αγωνίστηκε στο Πρωτάθλημα της Β΄ Εθνικής κατηγορίας, τερματίζοντας στην 3η θέση του βορείου ομίλου. Την επόμενη χρονιά 2000-01 ολοκλήρωσε τις αγωνιστικές του υποχρεώσεις αρκετά χαμηλότερα και συγκεκριμένα στην 7η θέση, παραμένοντας ωστόσο στα εθνικά πρωταθλήματα. Η περίοδος 2001-02 δεν επέφερε αλλαγή στην τελική κατάταξη, ωστόσο την περίοδο 2002-03 ο Μακεδονικός, αν και βρέθηκε στην 6η θέση, εν τέλει υποβιβάστηκε λόγω κατάργησης της εν λόγω κατηγορίας.

Την αγωνιστική περίοδο 2003-04 ο Μακεδονικός αναδείχθηκε πρωταθλητής της Ε.ΚΑ.Σ.Θ. επιστρέφοντας στα πανελλαδικά πρωταθλήματα. Ακολούθησαν δύο περίοδοι στην Α2 Εθνική: το 2004-05 κατετάγη 7ος στην τελική βαθμολογία, ενώ ένα χρόνο αργότερα, κατά τη λήξη της περιόδου 2005-06 βρέθηκε στην 11η θέση και υποβιβάστηκε στα τοπικά πρωταθλήματα, όπου αγωνίζεται μέχρι σήμερα.

Τις περιόδους που συμμετείχε στα Εθνικά πρωταθλήματα ο Μακεδονικός συμμετείχε και στο θεσμό του Κυπέλλου Ελλάδος, χωρίς ωστόσο να καταφέρει να αγωνιστεί σε κάποιο Final-4.

Κατά την αγωνιστική περίοδο 2011-12 ο σύλλογος συμμετείχε στο Πρωτάθλημα της Α΄ Κατηγορίας Γυναικών της Ε.ΚΑ.Σ.Θ. καταλαμβάνοντας την 6η θέση στην τελική κατάταξη.

Κατά την αγωνιστική περίοδο 2012-13 ο Μακεδονικός έλαβε μέρος στο Πρωτάθλημα της Α΄ Κατηγορίας Γυναικών, που διοργάνωσε η Ε.ΚΑ.Σ.Θ. ολοκληρώνοντας τις αγωνιστικές του υποχρεώσεις στην 6η θέση της βαθμολογικής κατάταξης.

Έδρα του συλλόγου είναι το Κλειστό Γυμναστήριο Μακεδονικού. Καθήκοντα προπονήτριας διατηρεί η Τάνια Σταϊκοπούλου.

Τμήμα πετοσφαίρισης ανδρών
--------------------------

### Ιστορική αναδρομή

Το τμήμα πετοσφαίρισης ανδρών του Μακεδονικού μετρά δύο συμμετοχές στην Α΄ Εθνική κατηγορία (1977-78 και 1986-87). 

Το 2008 γνώρισε τον υποβιβασμό από τη Β΄ στη Γ΄ Εθνική. 

Κατά την αγωνιστική περίοδο 2011-12 ο σύλλογος αγωνίστηκε στην Α΄ κατηγορία ανδρών της Ε.ΠΕ.Σ.Θ. καταλαμβάνοντας τη 2η θέση της τελικής βαθμολογίας.

Το 2004 η ομάδα των Εφήβων αναδείχθηκε Πρωταθλήτρια Ελλάδος.

Κατά την αγωνιστική περίοδο 2014-2015 ο Μακεδονικός έλαβε μέρος στον 3ο (Βόρειο) Όμιλο της Α2 Εθνικής Κατηγορίας Ανδρών.

Καθήκοντα προπονητή διατηρεί ο Γιώργος Οικονομίδης από το καλοκαίρι του 2014. Το ρόστερ για την περίοδο 2014-2015 απαρτίζουν οι παρακάτω αθλητές:

| Αριθμός | Ονοματεπώνυμο | Έτος γενν. | Θέση | Ύψος | Εθνικότητα |
| --- | --- | --- | --- | --- | --- |
| Πετοσφαιριστές |
| 1 | Ξενοφώντας Κτιστάκης | 1992 | Π | 1,84 | Έλληνας |
| 2 | Γιώργος Καλαϊτζίδης | 1980 | Κ | 1,91 | Έλληνας |
| 4 | Αιμίλίος Τζελάτη | 1985 | Δ | 1,83 |  |
| 5 | Αναστάσιος Γκουδελόπουλος | 1991 | Α-Δ | 1,89 | Έλληνας |
| 6 | Βασίλης Καρασαρλίδης | 1990 | Κ | 2,02 | Έλληνας |
| 7 | Αλέξανδρος Ρούσσος | 1987 | Α | 1,83 | Έλληνας |
| 8 | Παναγιώτης Οταπασίδης | 1990 | Α-Δ | 1,84 | Έλληνας |
| 9 | Οδυσσέας Κοντόπουλος | 1991 | Κ | 1,86 | Έλληνας |
| 10 | Δημήτρης Παπαζαχαρίας | 1979 | Α | 1,82 | Έλληνας |
| 11 | Κωνσταντίνος Κοντοκώστας | 1995 | Λ | 1,78 | Έλληνας |
| 12 | Αργύρης Καρανικολάου | 1994 | Λ | 1,81 | Έλληνας |
| 13 | Αντώνης Κοντογιάννης | 1980 | Κ | 1,93 | Έλληνας |
| 14 | Κωνσταντίνος Τσαγγαλίδης | 1991 | Α-Δ | 1,88 | Έλληνας |
| 17 | Αναστάσιος Ρεμπούτζιας | 1991 | Π | 1,93 | Έλληνας |
| 18 | Γρηγόρης Όσσας | 1991 | Α | 1,84 | ? |
| 16 | Φίλιππος Μπρέντας | 1989 | Δ | 1,87 | Έλληνας |
| 3 | Μάκης Παυλίδης | 1964 | κ | 1,96 | Έλληνας |
| 15 | Θεόδωρος Τσιγγελίδης | 1991 | κ | 1,92 | Έλληνας |
| **Τεχνικό τιμ** |
|  | Γιώργος Οικονομίδης |  | Coach |  | Έλληνας |  |
|  | Νέστορας Μούκος |  | Φροντιστής |  | Έλληνας |  |
|  | Γιάννης Ευσεβίου |  | Έφορος |  | Έλληνας |  |

Άλλα αθλήματα
-------------

Το έμβλημα του τμήματος κολύμβησης
Ο σύλλογος καλλιεργεί επίσης τμήματα υδατοσφαίρισης, κολύμβησης, χειροσφαίρισης (η γυναικεία ομάδα έφτασε μέχρι τον τελικό του  Κυπέλλου Ελλάδος το 2002, όμως έχασε από την Αναγέννηση Άρτας) και στίβου.

Σημειώσεις
----------

Παραπομπές
----------

1. ↑  «Εγγεγραμμένα σωματεία | Ηλεκτρονικό Μητρώο Αθλητικών Σωματείων με Ειδική Αθλητική Αναγνώριση». *somateia2023.gga.gov.gr*. Ανακτήθηκε στις 15 Απριλίου 2024.
2. ↑  «ΓΕΜΗ :: Υπηρεσίες Δημοσιότητας». *publicity.businessportal.gr*. Ανακτήθηκε στις 25 Ιουλίου 2023.
3. ↑  «Greece - Final Tables 1906-1959». *www.rsssf.com*. Ανακτήθηκε στις 2 Φεβρουαρίου 2018.
4. ↑  «Πρωταθλητές Β΄ Εθνικής Κατηγορίας Ανδρών» Αρχειοθετήθηκε 2014-07-20 στο Wayback Machine. πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
5. 1 2  «Πρωταθλητές Α2 Εθνικής Κατηγορίας Ανδρών» Αρχειοθετήθηκε 2014-07-20 στο Wayback Machine. πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
6. 1 2 3 4 5 6 7 8 9 10 11 12 13 14 15 16 17 18 19 20  «Βαθμολογίες Πρωταθλημάτων» Αρχειοθετήθηκε 2014-01-21 στο Wayback Machine. πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
7. 1 2  «Η ιστορία των τελικών Κυπέλλου Ανδρών» Αρχειοθετήθηκε 2013-02-10 στο Wayback Machine. πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
8. ↑  «2004-05 Eurocup, phase by phase» Αρχειοθετήθηκε 2013-02-14 στο Wayback Machine. πληροφορίες στον επίσημο ιστότοπο του θεσμού.
9. ↑  «Γαλάτσι και Μακεδονικός στη Γ΄ Εθνική» Αρχειοθετήθηκε 2013-04-03 στο Wayback Machine. άρθρο στον ιστότοπο SuperBasket.gr, 30 Ιουλίου 2012.
10. ↑  «Αποτελέσματα 2ου ομίλου Βορρά (26η αγ.)», άρθρο στον ιστότοπο InfoBasket.gr, 27 Απριλίου 2014.
11. ↑  «Ένωση Καλαθοσφαιρικών Σωματείων Θεσσαλονίκης» Αρχειοθετήθηκε 2014-07-29 στο Wayback Machine. πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
12. ↑  «Αποτελέσματα ΕΚΑΣΘ: Στην Α2 επέστρεψε ο Ηρακλής!», άρθρο στον ιστότοπο WePlayBall.gr, 10 Μαΐου 2012.
13. ↑  «Αποτελέσματα ΕΚΑΣΘ: Τέλος η κανονική περίοδος με πρώτο τον Θερμαϊκό!», άρθρο στον ιστότοπο WePlayBall.gr, 21 Μαρτίου 2013.
14. ↑  «Συνεχίζει η Σταϊκοπούλου στις γυναίκες του Μακεδονικού», άρθρο στον ιστότοπο tsiotras.blogspot.gr, 8 Ιουνίου 2012.
15. ↑  «Α΄ κατηγορία ανδρών Ε.ΠΕ.Σ.Θ. 2011-2012», πληροφορίες στον επίσημο ιστότοπο του συλλόγου.

Εξωτερικοί σύνδεσμοι
--------------------

* Α.Σ. Μακεδονικός – Επίσημος ιστότοπος
* Α.Σ. Μακεδονικός (Τμήματα Πετοσφαίρισης) – Επίσημος ιστότοπος
* Γήπεδο Α.Σ. Μακεδονικού Νεάπολης, πληροφορίες στον ιστότοπο Stadia.gr
* Α.Σ. Μακεδονικός Νεάπολης, πρώην επίσημος ιστότοπος των τμημάτων κολύμβησης
* Το προφίλ του Μακεδονικού Νεάπολης serressport.gr

|  |  |
| --- | --- |
| 

|  |
| --- |
| * Πύλη:Αθλητισμός
* Πύλη:Ποδόσφαιρο
* Πύλη:Καλαθοσφαίριση
* Πύλη:Ελλάδα
 |

 |

|  |  |  |  |  |  |  |  |
| --- | --- | --- | --- | --- | --- | --- | --- |
| 

| π • σ • ε
Ομάδες Super League 2 2023-2024 |
| --- |
|  |
| Α΄ Όμιλος | 
* ΑΕΚ Β
* Αιολικός Μυτιλήνης
* Αναγέννηση Καρδίτσας
* Απόλλων Πόντου
* Ηρακλής
* Καμπανιακός
* Κοζάνη
* Λάρισα
* Λεβαδειακός
* Μακεδονικός
* Νίκη Βόλου
* ΠΑΟΚ Β
 |
|  |
| Β΄ Όμιλος | 
* Αιγάλεω
* Γιούχτας
* Διαγόρας Ρόδου
* Ηλιούπολη
* Ιωνικός
* Καλαμάτα
* Καλλιθέα
* Ολυμπιακός Πειραιώς Β
* Παναθηναϊκός Β
* Παναχαϊκή
* Τηλυκράτης Λευκάδας
* Χανιά
 |

 |

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ομάδες Super League 1 Ελλάδας |
| --- |
|  |
| Τρέχουσα περίοδος 2023–24 | 
* ΑΕΚ
* Άρης
* Αστέρας Τρίπολης
* Ατρόμητος
* Βόλος
* Κηφισιά
* Λαμία
* Ολυμπιακός
* ΟΦΗ
* Παναθηναϊκός
* Παναιτωλικός
* Πανσερραϊκός
* ΠΑΟΚ
* ΠΑΣ Γιάννινα
 |
|  |
| Πρώην1 | 
* Ακράτητος
* Απόλλων Καλαμαριάς
* Απόλλων Σμύρνης
* Αθηναϊκός
* Ατρόμητος Πειραιώς
* Αιγάλεω
* Βέροια
* Βύζας Μεγάρων
* Διαγόρας Ρόδου
* Δόξα Δράμας
* Εδεσσαϊκός
* Εργοτέλης
* Εθνικός Αστέρας
* Εθνικός Πειραιώς
* Ηρακλής
* Θερμαϊκός
* Θρασύβουλος
* Ιωνικός
* Καβάλα
* Καλαμάτα
* Καλλιθέα
* Καλλονή
* Κέρκυρα
* Καστοριά
* Κέρκυρα
* Κόρινθος
* Λάρισα
* Λεβαδειακός
* Μακεδονικός
* Μέγας Αλέξανδρος Κατερίνης
* Νάουσα
* Νίκαια
* Νίκη Βόλου
* Ξάνθη
* Ολυμπιακός Βόλου
* Ολυμπιακός Χαλκίδας
* Παγκορινθιακός
* Παναχαϊκή
* Παναιγιάλειος
* Πανελευσινιακός
* Πανηλειακός
* Πανιώνιος
* Πανθρακικός
* Πιερικός
* Πλατανιάς
* Προοδευτική
* Ρόδος
* Τρίκαλα
* Φωστήρας
* Χαλκηδόνα
* Χαλκίδα
 |
|  |
| Πρώην (Κυπριακές) | 
* ΑΕ Λεμεσού
* ΑΠΟΕΛ
* ΕΠΑ Λάρνακας
* Ολυμπιακός Λευκωσίας
* Ομόνοια
 |
|  |
| Πριν την καθιέρωση της Α΄ Εθνικής2 | 
* ΑΕ Καβάλας
* Άρης Πειραιώς
* Ασπίδα Ξάνθης
* Αστέρας Αθηνών
* Γουδί
* Ηρακλής Σερρών
* Μέγας Αλέξανδρος Θεσσαλονίκης
* Ολυμπιακός Λουτρακίου
* Ορφέας Ξάνθης
* Παναργειακός
* Πειραϊκός Σύνδεσμος
* Φίλιπποι Καβάλας
 |
|  |
| 
1Συμμετοχή στην Α΄ Εθνική Κατηγορία ή Super League 1 από την καθιέρωσή της την περίοδο 1959–1960

2Συμμετοχή μόνο σε τελικές φάσεις του Πανελληνίου Πρωταθλήματος, ή τα πρωταθλήματα Σ.Ε.Γ.Α.Σ. πριν την περίοδο 1959–1960 |

 |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ομάδες Β΄ Εθνικής Κατηγορίας Καλαθοσφαίρισης Ανδρών 2023–2024 |
| --- |
|  |
| 1ος Όμιλος | 
* Αιγάλεω
* Αναγέννηση Αρκαλοχωρίου
* Δάφνη
* Έσπερος Καλλιθέας
* Ζωγράφου
* Νέα Κηφισιά
* Ο.Φ.Η.
* Παγκράτι
* Παλαιό Φάληρο
* Πανελευσινιακός
* Πρωτέας Βούλας
* Φανάρια Νάξου
* Φ.Ε.Α.
 |  |
|  |
| 2ος Όμιλος | 
* Αίολος Αγυιάς
* Βίκος Ιωαννίνων
* Εθνικός Πειραιώς
* Ληξούρι
* Νήαρ Ηστ Καισαριανής
* Νίκη Βόλου
* Πανελλήνιος
* Πρωτέας Γρεβενών
* Σοφάδες
* Τρίκαλα
 |
|  |
| 3ος Όμιλος | 
* Ακαδημία ΔΕΚΑ
* Αρετσού Καλαμαριάς
* Γέφυρα
* Δράμα
* Ερμής Λαγκαδά
* Καβάλα
* Κομοτηνή
* Λεύκιππος Ξάνθης
* Μακεδονικός Νεάπολης
* Μαχητές Πειραματικό
* Πανσερραϊκός
* Φίλιππος Βέροιας
* Χ.Α.Ν.Θ.
 |

 |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| π • σ • ε
Ομάδες Α2 Εθνικής Κατηγορίας Πετοσφαίρισης Ανδρών 2023–2024 |
| --- |
|  |
| Α΄ Όμιλος | 
* Α.Ε. Αρμενίων
* Α.Ε. Ολυμπιάς Πατρών
* Α.Σ. Άθληση Μυτιλήνης
* Α.Ο. Παγκρατίου
* Α.Σ.Π. Γλυφάδας
* Α.Σ.Π. Ερμής
* Γ.Ε. Ηρακλείου
* Γ.Σ. Κερατέας
* Γ.Σ. Πετρούπολης
* Ν.Ο.Π. Ρεθύμνου
* Σ.Φ.Α. Φοίβος Μελισσίων
 |  |
|  |
| Β΄ Όμιλος | 
* Α.Ο. Ορεστιάδας
* Α.Σ. Γιάννενα
* Α.Σ. Ελπίς Αμπελοκήπων
* Α.Σ. Μακεδονικός
* Ε.Α. Λάρισας
* Μ.Γ.Σ.Α.Ε. Κομοτηνής
* Ο.Π. Περσέας Ανατολικής Θεσσαλονίκης
* Σ.Φ.Φ.Α. Άμιλλα
* Φοίνικας Πολίχνης
* Χ.Α.Ν.Θ.
 |

 |

|  |  |  |  |  |
| --- | --- | --- | --- | --- |
| 

| π • σ • ε
Ομάδες Τοπικού Πρωταθλήματος Γυναικών Ε.ΠΕ.Σ.Θ. [5ο Επίπεδο] 2021-2022 |
| --- |
|  |
| 
* Ατρόμητος Τριαδίου
* Δ.Α.Σ.Ω.
* Δ.Ε.Κ.Α.
* Εκμάθηση Αθλημάτων
* Ελπίδα Τούμπας
* Έσπερος Θέρμης
* Ζέφυρος Ανατολικής Ακτής
* Ιωνικός Ιωνίας
* Κεραυνός Αγίου Παύλου
* Μακεδονικός Νεάπολης
* Πανελλήνιος Συκεών
* Ποσειδών Νέας Μηχανιώνας
 |  |

 |